open-index/open-wikipedia-markdown huggingface dataset:
Јарослав Качињски

**Јарослав Александер Качињски** () – полски политичар, роден на 18 јуни 1949 година во Варшава, брат-близнак на Лех Качињски. По професија е адвокат, а премиер на Полска станал во 2006 година, по Кажимјеж Марќинкевич. На таа функција бил до 2007 година, а по него премиер на Полска станал Доналд Туск.

## Животопис

## Политичка кариера
Во 1991 година, Јарослав Качињски ја формирал демохристијанската партија „Центарски договор“ со која си обезбедил два мандата како пратеник во Сејмот, во 1991 и повторно во 1997 година. Во 2001 година, заедно со братот-близнак Лех Качињски, ја формирал десничарската партија „Право и правда“, која на изборите во 2001 година освоила над 10% од гласовите. Откако брат му станал градоначалник на Варшава, во 2003 година Јарослав застанал на чело на партијата „Право и правда“. Во 2006-2007 година, Јарослав Качињски бил премиер на Полска.

## Наводи

Категорија:Премиери на Полска‎
Категорија:Луѓе од Варшава‎
Категорија:Полски католици‎
Категорија:Полски правници
Категорија:Живи луѓе
Категорија:Родени во 1949 година
Слапска Река

**Слапска Река** или **Смрека** — река во Македонија, изворишна челенка од која настанува Боговињска Река. Извира од неколку помали но издашни извори високо на падините на Шар Планина во највисокиот дел на целата планина, односно во месноста Голема Смрека под јужната падина на врвот Мал Турчин висок 2702 метри. Кон запад со врвот и седлото Крива Шија е одделена од изворите и долината на реката Пена. Продолжува да тече кон запад помеѓу падините Голема и Мала Смрека поради што целиот предел и самата река во местото меѓу жителите и планинарите е позната под името *Смрека*. Кај месносите Слап и Јаворица се составува со Езерска Река со која продолжуваат да течат под името Велика, а потоа Боговињска Река. Според името на месноста Слап која се наоѓа на самата нејзина утока, на топографските картие овој водотек е запишан под името Слапска Река. Изобилува со многу вода во текот на целата година и во најтоплите и сушни летни денови.

## Галерија

File:Слапска Река - Смрека 04.jpg|Течението на реката
File:Слапска Река - Смрека 01.jpg|Течението на реката
File:Слапска Река - Смрека 05.jpg|Течението на реката
File:Слапска Река - Смрека 03.jpg|Течението на реката
File:Слапска Река - Смрека 06.jpg|Течението на реката


Категорија:Реки во Македонија
Славчо Димовски

**Славчо Димовски** ( - , ) — македонски оперскиот солист – баритон, член на Македонската опера и балет.

## Животопис
Димовски е роден во 1955 година. Тој својата кариера ја почнал како хорист-баритон во хорот на Македонската опера и балет, за подоцна да биде назначен за солист. Како хорист учествувал во сите оперски и вокални инструмантални изведени на сцената на Македонската опера и балет.
Како солист толкувал средни улоги од баритонскиот фах, меѓу кои: Шарплес во „Мадам Батерфлај“, Доктор Гренвил во „Травијата“, Анџелоти во „Тоска“, Мандарин во „Турандот“, Монтероне во „Риголето“ и др. Како маркантна фигура, остана запаменет како толкувач на улогата на Дон Кихот во истоимената балетска претстава.

Починал во Скопје на 2 ноември 2016 година.

## Наводи

Категорија:Луѓе од Скопје
Категорија:Македонски оперски пејачи
Категорија:Баритони
OneM2M

**oneM2M** е глобална организација која создава потреби, архитектура, API спецификации, безбедносни решенија и интероперабилност за Машина-до-Машина и IoT технологии.

oneM2M спецификации обезбедува рамка за поддршка на широк спектар на апликации и услуги како што се паметни градови, паметни мрежи, поврзани автомобили, автоматизација во домот, јавна безбедност и здравје.

## Краток преглед
oneM2M стандардот користи едноставна хоризонтална архитектура на платформа која  вклучува трослоен модел кој се состои од апликации, услуги и мрежи. Во првиот од овие слоеви, апликациони ентитети (Application Entities, AEs) е вграден во рамките на одделни уреди и/или апликации. Тие користат стандардизиран интерфејс за да управуваат и комуницираат со апликациите. Ентитетите за Заеднички Услуги (Common Services Entities, CSEs) играат слична улога во сервисниот слој кој е вграден помеѓу апликацскиот слој и мрежниот слој. Мрежниот слој гарантира дека уредите, сензорите и апликациите се во можност да функционираат независно од типот на мрежа кој се користи.

## Историја
oneM2M е формирана во јули 2012 година и се состои од осум најистакнати светски организации за развој на стандарди, како што се: ARIB (Јапонија), ATIS (САД), CCSA (Кина), ETSI (Европа), TIA (САД), TSDSI (Индија), TTA (Кореја) и TTC (Јапонија). заедно со шест конзорциуми или стандардизациони тела (Broadband Forum, CEN, CENELEC, GlobalPlatform, Next Generation M2M Consortium, OMA).

### Партнери
one2M2M во моментов има повеќе од 200 партнери и членови. Меѓу попознатите се Алкател-Lucent, AT&T, BT Group, Adobe, Ericsson, Дојче Телеком, IBM, Cisco, Sierra Wireless, InterDigital, Intel, Samsung, LG Uplus и Telefonica.

### Регионален Развој
Јужна Кореја е еден од водечките пазари за решенија врз основа на oneM2M стандардот. Националниот IoT Мастер План на Јужна Кореја реферира на oneM2M како стратешки двигател за IoT апликации и компании што развиваат IoT решенија. Градот Busan имплементира отворена платформа врз основа на oneM2M за поддршка на еко-систем на паметни градови направен од академски и стопански здруженија.

Во Европа, HP Enterprise пријавил комерцијален успех во индустрискиот сектор и во секторот на паметни градови.

Во Велика Британија, постои јавно-приватно партнерство со користење на oneM2MTM IoT платформа развиена од страна InterDigital за поддршка на тестирање на интелигентни системи за транспорт (Intelligent Transport Systems, ITS). Тестот, наречен oneTRANSPORT, е делумно финансиран од InnovateUK и вклучува 11 јавни и приватни организации со оператива која опфаќа четири соседни региони во Англија (Buckinghamshire, Hertfordshire, Northamptonshire и Oxfordshire). Целта на испитувањето е да се демонстрира планирање на патувања и апликации за управување со транспортот при настани и несреќи.

## Наводи

## Надворешни врски
* Официјално мрежно место 

Категорија:Телекомуникациски претпријатија
Сите луѓе на претседателот

**„Сите луѓе на претседателот“** - (англиски: *All the President's Men*) американски филм од 1976 година, во режија на Алан Пакула. Главните улоги ги играат: Дастин Хофман, Роберт Редфорд, Џек Ворден, Џејсон Робардс итн. Во 1977 година, филмот освоил четири награди „Оскар“, и тоа: за најдобра споредна машка улога (Робардс), најдобро сценарио, најдобар звук и најдобра декорација.

## Содржина
Филмот го прикажува откривањето на познатата афера којашто резултирала со оставка на претседателот Никсон. За време на претседателската кампања во 1972 година, новинарот Боб Вудворд (го игра Редфорд) од весникот „Вашингтон пост“ присуствува на судењето на група луѓе кои упаднале во седиштето на Демократската партија, а таму здогледува многу познати адвокати. Тоа го зачудува и затоа тој продолжува да „копа“ на случајот, а во тоа му се придружува неговиот колега од весникот Карл Берстајн (го игра Хофман). Двајцата со голем жар почнуваат да откриваат многу интересни работи и најпосле откриваат дека највисокото раководство во Белата куќа планирало и организирало многу нечисти операции (перење пари, незаконско прислушкување на политичарите од Демократската партија итн.). Во макторпната истрага, тие мора да сослушаат многу сведоци, а цело време се соочуваат со пречките што им ги прават органите на власта. Најпосле, тие успеваат да ја докажат вистината и претседателот Никсон е принуден да поднесе оставка.

## Наводи

Категорија:Американски филмови
Категорија:Филмови на англиски јазик
Категорија:Филмови на Алан Пакула
Категорија:Филмови од 1976 година
Категорија:Филмови со Дастин Хофман
Категорија:Филмови со Роберт Редфорд
Категорија:Филмови со Џек Ворден
Категорија:Филмови со Џејсон Робардс
Категорија:Филмови чие дејствие се одвива во САД
Црква „Св. Никола“ - Шурленци

**Свети Никола** — главна селска црква во селото Шурленци, Општина Ресен, Македонија. Се наоѓа на височинка над селото, а околу нејзе се наоѓаат и самите селски гробишта.

## Местоположба

Црква се наоѓа во месноста Старо Село, каде некогаш се наоѓало и селото Шурленци. Околу црквата се наоѓаат и самите селски гробишта.

## Историја

Црквата била подигната помеѓу двете светски војни, а била обновена во 1975 година.

## Галерија


Податотека:Викиекспедиција Преспа 58.jpg|Гробиштата сместени во црковниот двор
Податотека:Викиекспедиција Преспа 60.jpg|Поглед на црквата од регионалниот пат


## Поврзано
* Ресенско архијерејско намесништво
* Втора ресенска парохија
* Црква „Св. Недела“
* Шурленци

## Наводи

## Надворешни врски

Категорија:Шурленци
Шурленци
Јадранка Костова

**Јадранка Костова** (р. , ) — македонска новинарка.

## Новинарска кариера
Костова работела во повеќе македонски електронски и печатени медиуми. Во 1984 година, по покана од Македонската радио телевизија влегува во јавниот сервис. По заминувањето од оваа куќа, поминува еден дел во Сител-телевизија а потоа во Канал 5 Телевизија. Во 2003 година станала главен уредник на списанието „Фокус“. Во 2018 година се вработува во 1ТВ, каде останува една година.

Комисијата за верификација на фактите ја лустрирала Костова како соработник со македонската служба за државна безбедност. Според решението на Комисијата, во периодот 1993-1996, како новинар во МРТВ, Костова давала информации за лица со пробугарска ориентација.

## Наводи

Категорија:Македонски новинари
Категорија:Македонски водители
Порто

**Порто** (, Порту) — втор најголем град во Португалија по Лисабон и еден од големите урбани области на Пиринејскиот Полуостров. Урбаната област на Порто, која се претега преку административните граници на градот, има население од 1,4 милиони жители  (2011)  на површина од 389 км2, со што е втора најголема урбана област во Португалија. Метрополитенската област на Порто, пак, вклучува приближно 1,8 милиони жители.

Со местоположба на устието на реката Дуеро на северот на Португалија, Порто е еден од најстарите европски градови, и историскиот центар на градот е прогласен за светско наследство на УНЕСКО од 1996 година. Западниот дел од урбаната област на градот се протега до крајбрежјето на Атлантскиот Океан. Населбата датира од пред многу векови, кога била бастион на Римското Царство. Комбинираното келтско-латинско име, Портус Кале, било наведено како потекло на името „Португалија“, врз основа на транслитерација и усна еволуција од латински јазик. На португалски јазик името на градот се пишува со одрреден член („о Порто“ што означува *пристаништето*).


Porto-Ponte Dom Luis I-08-2011-gje.jpg
Porto-Ponte Dom Luis I-22-2011-gje.jpg
Porto-216-Altstadt-2011-gje.jpg
Porto-Bahnhof Sao Bento-16-2011-gje.jpg
Porto-Santa Clara-02-2011-gje.jpg
Porto-Santa Clara-18-innen-2011-gje.jpg
Porto-218-Grilos-Kirche-2011-gje.jpg
Porto-Sandeman-14-Fuehrung-2011-gje.jpg


## Наводи
### Библиографија
* Francis, A.D. *John Methuen and the Anglo-Portuguese Treaties of 1703*. The Historical Journal Vol. 3, No. 2
* Glover, Michael, *The Peninsular War 1807–1814* Penguin, 1974.
* 
* Loyrette, Henri. *Gustave Eiffel*. New York: Rizzoli, 1985 ISBN 0 8478 0631 6
* 
* Redacção Quidnovi, com coordenação de José Hermano Saraiva, *História de Portugal, Dicionário de Personalidades*, Volume VIII, Ed. QN-Edição e Conteúdos,S.A., 2004
* Smith, Digby, *The Napoleonic Wars Data Book* Greenhill, 1998.

### Белешки

## Надворешни врски

*Coordination and Development Committee of the North Region 
*Metropolitan Area of Porto
*Tourism of Porto and Norte Region, Portugal 


Категорија:Градови во Португалија
Категорија:Населени места основани во 3 век п.н.е.
Црква „Св. Никола“ - Покрвеник

**Свети Никола** — главна селска црква во селото Покрвеник, Општина Ресен, Македонија. Се наоѓа во северозападниот дел на селото Старо Покрвеник, подигната на височинка кон крајот на  век. Во склоп на црквата се наоѓаат старите селски гробишта.

Црквата делува запуштено, како и целосната нејзина околина.

## Галерија


Податотека:Црква „Св. Никола“ - Покрвеник 4.jpg|Поглед на апсидата на црквата
Податотека:Црква „Св. Никола“ - Покрвеник 3.jpg|Поглед на црквата
Податотека:Црква „Св. Никола“ - Покрвеник 2.jpg|Поглед на предниот дел на црквата


## Поврзано
* Ресенско архијерејско намесништво
* Втора ресенска парохија
* Црква „Св. Атанасиј“
* Покрвеник

## Наводи

## Надворешни врски

Категорија:Покрвеник
Покрвеник
Црква „Св. Атанасиј“ - Покрвеник

**Свети Атанасиј** (позната и како **Свети Атанас)** — понова црква во селото Покрвеник, Општина Ресен, Македонија. Се наоѓа на околу 1 километар северозападно од денешната местоположба на селото Покрвеник, на просторот помеѓу старото и новото село.

## Историја

Црквата била изградена помеѓу двете светски војни на место помеѓу старото и новото село. Била обновена во 1980 година. Во кругот на црквата се наоѓаат денешните селски гробишта.

## Галерија


Податотека:Викиекспедиција Преспа 62.jpg|Поглед на црквата
Податотека:Викиекспедиција Преспа 63.jpg|Поглед на предниот дел на црквата
Податотека:Викиекспедиција Преспа 64.jpg|Целосен поглед на црквата
Податотека:Викиекспедиција Преспа 65.jpg|Остатоци од старата градба
Податотека:Викиекспедиција Преспа 67.jpg|Двете градби на црквата „Св. Атанасиј“


## Поврзано
* Ресенско архијерејско намесништво
* Втора ресенска парохија
* Црква „Св. Никола“
* Покрвеник

## Наводи

## Надворешни врски

Категорија:Покрвеник
Покрвеник
Завидовиќи

**Завидовиќи** — град и општина во централниот дел на Босна и Херцеговина, како дел од Зеничко-добојскиот кантон. Завидовиќи се наоѓа во помеѓу Добој и Зеница Според податоците од пописот во 2013 година, Завидовиќи има 9.217 жители.

## Историја

Завидовиќи бил развиен од страна на Австријците во текот на 19 век, во времето кога градот бил под контрола на Австроунгарија. Градот се развил благодарение на експлоатацијата на бројните шумски реони околу градот. По Втората светска војна, Криваја, компанија која била основана во 1884 година и именувана по реката Криваја, била проширена. Компанијата се фокусирала на производство на мебел, која започнала да извезува во САД под името „*Krivaja Beechbrook*“. Поради војната во Босна во 1990-тите години, фабриката пропаднала.

Иако некогаш во Завидовиќи живееле повеќе етнички групи, поголемиот дел од српските и хрватските жители биле протерани од нивните домови од страна на муслиманските сили за време на Босанската војна. Малкумина се вратиле во нивните имоти.

## Население

## Надворешни врски

* ''Zvanična stranica općine Zavidovići''

Категорија:Градови во Босна и Херцеговина
Црква „Св. Никола“ - Лавци (Битолско)

**Свети Никола** — главна селска црква во битолското село Лавци, Македонија.

## Местоположба

Црквата се наоѓа во самото село, во непосредна близина на сретселото.

## Историја

Според натписот над јужниот влез, денешната црква е подигната во 1939 година, а била осветена дури во 1961 година.

Ова го потврдува и истражувачот Јован Трифуноски, кој забележал дека црквата била подигната во текот на Втората светска војна, на местото на еден трошен храм.

## Архитектура

Храмот има триконхална или трилисна форма, со купола поставена на осумстран тамбур и со влезови од јужната и западната страна. Внатрешноста на црквата со два реда на 39 столбови, надолжно е поделена на три кораби. Во западниот дел е издвоен нартекс над кој се наоѓа горната галерија.

### Фрескоживопис

Ѕидовите во внатрешноста не се насликани.

### Иконостас

Олтарниот простор е издвоен од наосот со висок иконостас во резба, со три реда на икони, сите датирани во периодот после обновата на црквата.

Низ внатрешноста на храмот може да се забележат неколку постари икони, кои им припаѓале на постарата црква во селото Лавци, која била срушена со бомбардирањата во периодот на Првата светска војна. Тие според својот изглед и датирањето во 1855&nbsp;г., повеќето им припаѓале на стариот амвон или певницата и еден дел на некогашниот иконостас.

## Галерија


Податотека:Црква „Св. Никола“ - Лавци 10.jpg|Главниот влез
Податотека:Црква „Св. Никола“ - Лавци 11.jpg|Куполата
Податотека:Црква „Св. Никола“ - Лавци 2.jpg|Поглед на црквата
Податотека:Црква „Св. Никола“ - Лавци 3.jpg|Камбанаријата
Податотека:Црква „Св. Никола“ - Лавци 4.jpg|Помошен објект
Податотека:Црква „Св. Никола“ - Лавци 5.jpg|Спореден влез
Податотека:Црква „Св. Никола“ - Лавци 6.jpg|Спореден влез
Податотека:Црква „Св. Никола“ - Лавци 7.jpg|Апсидата
Податотека:Црква „Св. Никола“ - Лавци 8.jpg|Базен за верски обреди
Податотека:Црква „Св. Никола“ - Лавци.jpg|Влезната порта


## Поврзано
* Битолско архијерејско намесништво
* Седумнаесетта приградска парохија
* Лавци

## Наводи

## Надворешни врски

Лавци
Ливно

**Ливно** — град и општина во централниот дел на Босна и Херцеговина, како дел од Херцегбосанскиот кантон. Според податоците од пописот во 2013 година, Ливно има 9.045 жители.

## Историја

Рамнините на Ливно биле населени во околу 2.000 година п.н.е. Кон крајот на бронзеното време регионот бил населен од страна на повеќе индоевропски племиња познати како Илири. Регионот бил населен со илирското племе Далмати. Најважните остатоци кои биле откриени по должината на Ливно Поле се илирските населби. Трите најважни се Велика Градина, Мала Градина и Касалов Градац.

По римското освојување на оваа област регионот бил вклучен во составот на провинцијата Далмација. Во текот на дваесеттите години од првиот век од новата ера, римската власт изградила пат за поврзување со Салона.

Ливно како датум за своето основање го слави 28 септември 892 година, кога се наоѓал во составот на Кралство Хрватска. Од 1199 до 1326 година реонот бил дел од Захумлие, додека од 1326 до 1463 од Босанско Кралство. На почетокот од 15 век Босна била освоена од Османлиското Царство. Во текот на овој период започнала изградбата на градот. Џамијата Хаџи-Ахмед Дукат Минтер била изградена во почетокот на османлиското владеење. Во градот се наоѓаат и градби од познатиот османлиски архитект Мимар Синан, денеска во стариот дел.

Во 1878 година Ливно бил окупиран од Австроунгарија. Од 1918 станал дел од Кралството на Србите, Хрватите и Словенците. Во 1929 година кралството било преименувано во Кралство Југославија и поделено во девет бановини. Ливно спаѓал во Западна Бановина, со центар во градот Сплит.

Од 1941-1945, Ливно беше дел од Независна Држава Хрватска. Хрватскиот писател Иван Горан Ковачиќ како партизан својата поема „Јама“ ја напишал додека престојувал во градот. По крајот на Втората светска војна, Ливно станал дел од Социјалистичка Република Босна и Херцеговина, како дел од СФРЈ, а по распаѓањето станал дел од Федерација Босна и Херцеговина.

## Географија

Ливно е 96 километри оддалечен од Сплит, 127 километри од Мостар, 167 километри од Бања Лука и 212 километри од Сараево. Општината зафаќа површина од 994&nbsp;км2. Ливно претставува културен и индустриски центар на кантонот, како најголем град во Херцегбосанскиот кантон. Градот се наоѓа на надморска височина од 730 метри.

Низ градот Ливно тече реката Бистрица.

## Население

## Клима

Ливно има стабилна континентална клима со студени зими и топли лета. Градот се наоѓа помеѓу планините Цинцар и Камесница кои ја прават климата повеќе од континентална. Зимите во тој дел од земјата не се студени како во Ливно. Климата во оваа област има благи разлики помеѓу врвовите и падините.

## Населени места

## Спорт

Во градот се наоѓа и седиштето на фудбалскиот клуб ФК Троглав Ливно кој настапува во Првата фудбалска лига на Босна и Херцеговина. ФК Троглав Ливно своите домашни натпревари ги игра на стадионот Згона кој има капацитет од 2.000 гледачи. Клубот бил основан во 1918 година.

## Наводи

## Надворешни врски

*Municipality of Livno website 
*Livno Online 
*Aero Club of Livno 
*Tourism Association of Bosnia-Herzegovina site about Livno 

Категорија:Градови во Босна и Херцеговина
Категорија:Херцегбосански кантон
Трета ресенска парохија

**Трета ресенска парохија** — македонска православна парохија, дел од Ресенското архијерејско намесништво на Преспанско-пелагониската епархија на МПЦ - ОА. Парохијата опфаќа дел од градот Ресен со градската црква „Св. Ѓорѓи“ како седиште на парохијата и селата Долна Бела Црква, Сопотско, Златари, Горно Дупени, Евла, Петрино, Болно, Избишта, Лева Река и Крушје. Старешина на парохијата е јереј Михаил Матвеев (сос. 2016).

## Цркви

Ова е список на црквите во парохијата. Можно е списокот да е нецелосен.

## Наводи

*
Ќеле-Кула

алт=Ќеле -Кула Ниш|мини|Ќеле -Кула Ниш
**Ќеле-Кула** (српски: *Ћеле-Кула*) - историски споменик во Ниш, Србија.

## Градба

## Ќеле-Кула како тема во уметноста
* „Ќеле-Кула“ (српски: *Ћеле-Кула*) — песна на српскиот поет Васко Попа.
* „Песната на Ќеле-Кулата“ (српски: *Песма Ћеле-Куле*) — песна на српскиот поет Васко Попа.
* „Судбина соседова“ — песна на македонскиот писател Славко Јаневски од 1966 година.
* „Ќеле-Кула“ (српски: *Ћеле-Кула*) — кантата на српскиот композитор Душан Радиќ од 1957 година.

## Наводи

Категорија:Историски споменици во Србија
Категорија:Споменици на културата во Србија
Категорија:Историја на Ниш
Категорија:Медијана (Ниш)
Ланестер

**Ланестер** (, ) – општина во департманот Морбијан, на југозапад од регионот Бретања во Франција.

Жителите на Ланестер се нарекуваат *ланестерци*.

## Географија
Ланестер се наоѓа на вливот на реките Скорф и Блаве. Покрај тоа низ него минува и реката Плесис. Негови соседни општини се: Лорјан, Кодан, Енебон, Кервињак и Локмикелик.

## Топонимија
Бретонското име на општината е *Lannarstêr* што доаѓа од *Lann-еr-stеr* што значи „пустош на реката“.

## Историја
Општината Ланестер била создадена во 1909 година со отцепување од општината Кодан. Работниците кои работеле во Лорјан, често со селско потекло, во голем број се населиле со нивните семејства. Иако градот сè уште има работничка традиција, развил исто така битни трговски простори. Еден дел од територијата е рурален иако земјоделската активност замира. Исто како и Лорјан, Ланестер беше многу погоден од Втората светска војна.

## Население

### Бретонски јазик
Во 2007 година општината донела план за промоција на бретонскиот јазик. Во 2008 година 5,67% од децата во примарните училишта посетувале двојазична настава.

## Наводи

## Надворешни врски

*  Официјално мрежно место на градот

Категорија:Општини во Морбијан
Категорија:Градови во Бретања
Категорија:Градови во Франција
Категорија:Франција
Неговата нова работа (филм од 1915)

**Неговата нова работа** (англиски: *His New Job*) - краток американски филм од 1915 година, во режија на Чарли Чаплин. Главните улоги ги играат: Чарли Чаплин, Били Армстронг, Агнес Ајрес, Роберт Болдер, Глорија Свансон итн. 

## Содржина
мини|Постерот на филмот „Неговата нова работа“
Во филмот, Чаплин игра човек кој бара работа во филмско студио. Уште додека чека да биде примен од менаџерот, тој прави серија сплетки. Тој добива работа како помошник на сценскиот работник, но постојано упаѓа за време на снимањето на филмот. Најпосле, откако режисерот ќе влезе во кавга со еден глумец, тој добива улога во филмот, при што по грешка влегува во гардеробата на главната филмска ѕвезда и го облекува неговиот костум. Повторно, тој прави повеќе сплетки: со мечот ги прободува режисерот и еден глумец, го искривува својот меч, на глумицата ѝ кине дел од фустанот итн. Кога доаѓа главниот глумец, открива дека му го зеле костумот и влегува во кавга со Чаплин, која набргу се претвора во тепачка. На крајот, Чаплин успева да ги нокаутира режисерот и главниот глумец.

## Наводи

Категорија:Американски филмови
Категорија:Филмови од 1915 година 
Категорија:Црно-бели филмови 
Категорија:Неми филмови 
Категорија:Филмови на Чарли Чаплин 
Категорија:Филмови со Чарли Чаплин 
Категорија:Филмови со Глорија Свансон
Категорија:Филмски комедии
Неговото место за рандеву (филм од 1914)

мини|Неговото  место за рандеву
**Неговото место за рандеву** (англиски: *His Trysting Place*) - краток американски филм од 1914 година, во режија на Чарли Чаплин. Главните улоги ги играат: Чарли Чаплин, Мејбел Норманд, Марк Свејн, Филис Ален итн.

## Содржина
Маж (го игра Чаплин) и жена (ја игра Норманд) се расправаат меѓу себе, зашто таа има премногу работа, а тој не сака да го чува бебето. Најпосле, тој излегува за да купи подарок за бебето. Во меѓувреме, една девојка пишува писмо до своето момче, закажувајќи му средба во паркот. Патем, мажот влегува во ресторан, каде се расправа со човекот (го игра Свејн) кој треба да го испрати писмото. По тепачката, тие си ги заменуваат палтата. Кога мажот се враќа дома, неговата сопруга го открива писмото и избувнува од љубомора. Мажот бега во паркот, каде ја среќава сопругата (ја игра Ален) на човекот со кого се тепаше во ресторанот. Набргу, пристигнува неговата жена, која избувнува мислејќи дека го затекнала со љубовницата. Затоа, таа најпрвин ја тепа жената од паркот, а потоа и својот сопруг. Тогаш пристигнува и другиот човек, кој се тепа со Чаплин. Жената од паркот го открива шишето за млеко во џебот од палтото на својот сопруг (всушност, тоа е палтото на Чаплин) и мисли дека нејзиниот сопруг има вонбрачно бебе, па започнува да го тепа него. Најпосле, збрката се решава, зашто двајцата сфаќаат дека си ги замениле палтата. Сорпужниците се помируваат, но жената од паркот го открива љубовното писмо и продолжува да го тепа својот сопруг.

## Наводи

Категорија:Американски филмови
Категорија:Филмови од 1914 година 
Категорија:Црно-бели филмови 
Категорија:Неми филмови 
Категорија:Филмови на Чарли Чаплин 
Категорија:Филмови со Чарли Чаплин 
Категорија:Филмови со Марк Свејн
Категорија:Филмови со Мејбел Норманд
Категорија:Филмови со Филис Ален
Категорија:Филмски комедии
Калесија

**Калесија** — град и општина во северноисточниот дел на Босна и Херцеговина, како дел од Тузланскиот кантон. Според податоците од пописот во 2013 година, Калесија има 2.220 жители.

## Население

## Надворешни врски

*Kalesija online (босански)
*Official Website of Kalesija (босански)

Категорија:Градови во Босна и Херцеговина
Бугојно

**Бугојно** — град и општина во централниот дел на Босна и Херцеговина, како дел од Среднобосанскиот кантон. Според податоците од пописот во 2013 година, Бугојно има 17.202 жители.

## Географија

Бугојно се наоѓа покрај реката Врбас, на 130 километри северозападно од Сараево. На запад се наоѓа регионот Копривица. Оваа огромна шума некогаш била една од омилените места за лов на претседателот Тито.

Бугојно се наоѓа на надморска височина од околу 550 метри и е опкружен со планината Калин.

## Население

Градот и општината е населен со мнозинство Бошњаци. Градот, пред војната бил со мултиетнички карактер, со речиси идентичен број на Хрвати, Бошњаци и Срби. Денес, само околу 150 Срби живеат во градот, додека околу 200 во општината. Бројот на Хрватите во општината се намалил од 16.500 до околу 4500 (2008).

## Наводи

## Надворешни врски

*Teatar FEDRA Bugojno 
*MojeBugojno.net 
*http://www.huffingtonpost.com/2010/09/03/puppythrowing-suspect-cau_n_704994.html

Категорија:Градови во Босна и Херцеговина
Жепче

**Жепче** — град и општина во централниот дел на Босна и Херцеговина, како дел од Зеничко-добојскиот кантон. Според податоците од пописот во 2013 година, Жепче има 5.804 жители.

## Население

## Надворешни врски

*Official municipality site
*Žepče Info - žepački internet portal 

Категорија:Градови во Босна и Херцеговина
Црква „Св. Злата Мегленска“ - Нежилово

**Света Злата Мегленска** —  црква во кратовското село Нежилово.
Црквата е се наоѓа на самиот планински врв Лисец на 1527 метри надморска висина. На влезната врата стои дека е обновена во 2000 година.

## Поврзано
* Кумановско-кратовско архијерејско намесништво
* Нежилово

## Наводи

Категорија:Нежилово (Кратовско)
Неж
Дефтер

**Дефтер** – катастарски порески попис кој го водело Османлиското Царство скоро од самиот негов настанок. Дефтерите содржеле податоци за селата, домаќинствата и бројот на членови (возрасни мажи и вдовци), како и за етничките групи на просторот на царството.

Сите официјални книги на османлиската администрација и сметководство, сите записници и протоколи, како и сите поединечни акти кои имаат карактер на некој попис, список и пресметка се нарекуваат дефтери.

## Потекло на поимот
Дефтер во македонскиот јазик, како и во други балкански јазици (бугарски, српски...) дошол преку турскиот збор ‘’defter’’. Во современиот турски јазик дефтер означува секој вид на тетратка, бележник. Во македонскиот јазик ова значење го има турцизмот тефтер.

Зборот потекнува од грчкиот διφθέρα што значи книга (со страници од козји пергамент кој во Стара Грција се користел со папирусот како хартија) кој се пренел во арапскиот دفتر со истото значење.

## Употреба на зборот
Заради широкото значење на зборот дефтер, разните дефтери во смисла на османлиските пописи се означувале со додавање на други зборови кои поблиску го одредувале нивниот вид и карактер. Османлиските катастарски книги се нарекуваат *тапу дефтерлари* (пописни книги). Тие се производ од работата на посебни државни комисии кои на терен ги попишувале изворите на државните приходи заради оданочување на имотите.

Поголемиот дел од сочуваните дефтери се чува во „Архивот на претседателството на владата“ во Истанбул. Османлиските катастарски пописи се вршени сериозно и податоците во нив се земаат со целосна доверба бидејќи првенствено се работени од аспект на феудални приходи и обврски на потчинетото население и нивната распределба во која морало да се почитува точноста. Дефтерите претставуваат еден од најзначајните сегменти на изворна градба за проучување на историјата на османлиската доба на територијата која ја опфаќало Османлиското Царство. Исклучително се значајни за изучување на демографијата, општеството, економијата, топографијата и воопшто на сите делови на османлиското присуство.

## Наводи

Категорија:Турцизми
Категорија:Управување со Отоманското Царство
Црква „Св. Атанасиј“ - Волкодери

**Свети Атанасиј** (позната и како **Свети Атанас)** — нова црква во селото Волкодери, Општина Ресен, Македонија. Се наоѓа на околу 700 метри северно од денешната местоположба на селото Волкодери.

## Историја

Црквата била изградена во 1994 година. Во кругот на црквата се наоѓаат денешните селски гробишта.

## Поврзано
* Ресенско архијерејско намесништво
* Втора ресенска парохија
* Волкодери

## Наводи

## Надворешни врски

Категорија:Волкодери
Волкодери
Категорија:Македонската архитектура во 1994 година
Троксерутин

**Троксерутин** е флавонол, тип на флавоноид. Поточно, тој претставува хидроксиетилрутозид. Може да се изолира од растението *[[Sophora japonica]]*.

Се употребува како вазопротектив.

## Наводи

Категорија:Флавоноиди
Категорија:Фенолни етри
Ослободување на Прилеп

**Ослободувањето на Прилеп** — воена битка за ослободувањето на градот Прилеп воведувана од страна на Народнатаослободителна армија на Македонија со соработка на Југословенските партизани против Третиот рајх и Бугарската фашистичка окупација. Еден од најистакните битки при Завршните операции за ослободување на Македонија.
## Распоред на силите
Главниот воен план за ослободувањето на градот беше организиран од страна на командите на 41<sup>та</sup> Македонска дивизија на НОВЈ, според планот  41<sup>та</sup> Македонска дивизија на НОВЈ заедно со нејзината артелерија ќе го завземеле градот, истовремено 10<sup>та</sup> македонска ударна бригаа која што била наместена во северниот дел на Прилеп би го нападнал градот. Заедно со 2<sup>та</sup> македонска ударна бригада којашто била наместен покрај западот.

## Борбата
Штабот на 15 корпус на 24 октомври издал наредба на 28/29 октомври 41-та и 49 -та девизија да го нападне и ослободи Прилеп. Претходно на 27 октомври единиците на 41-та девизија го ослободиле Кавадарци.

На 29 октомври бил запоседнат Плетвар од страна на 21 бригада. Германците биле опседнати околу селото Плетвар. Наредниот ден првиот баталјон почнал напад. Но, Германските сили ги збиле редовите и го одбиле првиот и вториот јуриш. По 40 часовна борба Германците биле совладани. Наредниот 31 октомври, Германците биле потпомогнати со засилени трупи и вршеле силен притисок да продрат повторно до Плетвар, но сите нивни заложби биле неуспешни, бидејќи бригадата се држела добро и давала силен отпор.

Силни борби се воделе и на Маркови Кули. Таму германските сили биле помогнати од артилериско оружје, а партизанските трупи, иако биле со малку муниција, го напаѓале непријателот, дури и со камења. Ги држел силниот дух и желбата за слобода. Во повлекувањето кон Варош и Прилеп, Германците ги запалиле зградите на Институтот за тутун. Потоа сите сили ги упатиле кон Плетвар, каде  успеале да направат продор меѓу позициите на 21-та бригада. Но, обидите биле спречени од страна на Штабот, кој издал наредба 5-тата бригада да нападне од кај касарните и да го пресече патот за Плетвар.мини|Извештај од Штабот на II корпус до Гл. Штаб на НОВ и ПОМ за освојувањето на градот Прилеп и друго. (30 октомври 1944 г.)Во мугрите на трети ноември почнал последниот напад за ослободување на Прилеп. Последните германски истрели од кај гробиштата и Варош набргу запреле. Најтешката задача ја имал Третиот баталјон кој во огромен јуриш, правејќи жртва, настојувал да зароби што повеќе непријателски војници. Кај седум часот се слушнала и последната германска детонација, кога биле активирани мините под Ленишкиот мост. Тоа е последната акција за Прилеп и во градот влегле ослободителите.

Во последните два дена Прилеп дал 78 жртви, херои на Народноослободителната војска на Македонија. Германците претрпеле 160 жртви и стотици ранети и заробени. Со запленетото оружје, борците се упатиле кон Битола, при што ја ослободиле на 4 - ти ноември.

## Наводи

Категорија:Македонија во Втората светска војна
Категорија:Историја на Прилеп
Категорија:Ослободување на Прилеп
Сатира

500px|thumb|десно|Сатиричен приказ на папирус, се чува во Британскиот музеј

**Сатира** — книжевна форма во која се критикува исмејува личност, група, држава или власт. Често се користи како средство на политичките борби. Сатирата ги разобличува општествените недостатоци, политичките страсти, човечките себичности, непромислености, мани и глупости, а со потсмев на духовит начин критикува, опоменува и казнува. Додека хуморот забавува, ослободува и растеретува, сатирата со својата горчина придвижува и обврзува. Техниката на комичното преувеличување и употребата на карикатура и хипербола, е најмоќното уметничко средство на сатиричарот. 

Директната спротивност и агресивната критична острина (од лат. збор invectivus), смешното дејство и фигура подразбира значења добиени од семантичка двосмисленост, произлегуваат од разликите на говорот и мислењето, а може да го разберат само оние кои се способни  да го признаат  контекстот на реалноста. За комичните илузии (стриповите) точно е кажано дека се „по својата природа 'транзиција' помеѓу(...) она што е експлицитно кажано и она што се подразбира, она што се кажува гласно и она што се шепоти“ - Владимир Јаковљевич Проп „Проблемите на комичноста и смеата“.

Оттука алузивната смеа произлегува од механизмот на очигледното недоразбирање и наивност, премолчено предвидување и разбирање на пораката. Сатиричката алузија во својата семантична основа содржи желба на дискрететн начин да исмее некој поединец,општествениот феномен и неправилност, а кога тоа е врз основа на непроверени, неточни или дволични мислења, на злонамерните претпоставки, сомневања, исто така се нарекува инсинуација.“

## Наводи

Категорија:Сатира
МХЕ „Големоилинска Река“

**Големоилинска Река** — мала хидроелектрана на истоимената река, сместена на влезот на селото Големо Илино.

МХЕ „Големоилинска Река“ е управувана од страна на БНБ Енерџи.

## Поврзано
* Список на електрани во Македонија
* Големоилинска Река

## Наводи

## Надворешни врски

Категорија:Хидроелектрани во Македонија
Категорија:Економија на Демир Хисар
Евгени Димитров

**Евгени Димитров** (, , Бугарија - , ) — македонски професор по уставно право, дипломат, еден од основачите на Правниот факултет во Скопје, член на МАНУ. Основно училиште и гимназија завршил во Велес, а матурирал во Скопје. Две години студирал на Правниот факултет во Белград, а потоа во Скопје, каде што и дипломирал.
По дипломирањето, од 1942 до 1943 година, бил адвокатски приправник во Скопје. Во тоа време учествувал во илегалното Народноослободително движење, а во септември 1944 година стапил во НОВ на Југославија. Од средината на ноември 1944 година бил на работа во Одделението за заштита на народот на Македонија, а во август 1946 година во Министерството за надворешни работи на ФНРЈ. Од октомври 1945 до април 1946 година бил прв секретар на Посланството на ФНРЈ во Атина. Оттогаш до 1951 година бил началник на Правното одделение при Министерството за внатрешни работи на НР Македонија.

Во 1951 година е именуван за член на Матичната комисија за формирање на Правно-економскиот факултет во Скопје и истата година е избран за наставник по уставно право во звањето предавач. Во 1954 година бил избран за доцент на Правниот факултет. Во 1962 година хабилитирал и бил избран за вонреден професор, а од јуни 1967 година за редовен професор на истиот факултет. Во 1957/58 година бил продекан, а во учебната 1963/64  и 1964/65 бил декан на Правниот факултет.
За дописен член на Македонската академија на науките и уметностите е избран на 26 декември 1974 година, а за редовен член на 23 ноември 1981 година. 

Евгени Димитров е татко на поранешниот министер за надворешни работи во Владата на Република Македонија од 1998, Александар Димитров. Починал на 13 декември 2010 година.

Категорија:Македонски универзитетски професори
Категорија:Правници од Скопје
Категорија:Македонски академици
Категорија:Академици на МАНУ
Џамија (Козјак)

**Џамија (Козјак)** — главна и единствена џамија во селото Козјак, во Општина Ресен, Македонија.

Џамијата е изградена во 1902 година, а оттогаш била обновувана неколкупати.

## Наводи

Категорија:Козјак (Ресенско)
Категорија:Џамии во Општина Ресен
Категорија:Џамии во Ресенското муфтиство
Стопански Двор

[мини|десно|220п|Црквата „[Црква „Рождество на Пресвета Богородица“ - Стопански Двор|Рождество на пресв. Богородица“ на ридот над населбата.]]
**Стопански Двор** — скопска населба, сместена во средишниот дел на територијата на Општина Ѓорче Петров. На југ населбата се граничи со Ново Село, на исток и север со Волково, додека на запад со атарот на селото Кучково. Низ населбата минува автопатот А2 („Мајка Тереза“).

Населбата е во фаза на развој и урбанизација.

## Општествени установи
*Црква „Рождество на Пресвета Богородица“ — манастирска и единствена црква во населбата;

## Наводи

Категорија:Населби и маала во Скопје
Категорија:Волково
Флуфеназин

**Флуфеназин** е антипсихотичен лек. Се користи во третманот на хронични психози како шизофренија, и има еднаква ефикасност со нископотентните антипсихотици. Се користи преку уста, како интрамускулна или субкутана инјекција. Постои и инјектибилна форма со долго дејство кое може да трае и до четири недели.

## Наводи

Категорија:Антипсихотици
Категорија:Неопходни лекови според Светската здравствена организација
Категорија:Првични алкохоли
Александар Масевски

**Александар Масевски** - македонски композитор и музички продуцент, кој живее и работи во Амстердам, Холандија.

Масевски е роден во Скопје, но во 1990 година тој започнал да работи во Амстердам, главниот град на Холандија и освоил неколку издавачки договори со BMG и Sony. Во 1999 година ја основал својата музичка продукција наречена *Massive Sky Productions*, а во 2004 година во Скопје ја основа *Massive Sky Music*.

Соработувал со познати пејачи и пејачки во Македонија како Тоше Проески, Мартин Вучиќ, Тамара Тодевска но и со странски како Елен Хелмус, На Јинг и други.

Тој е син на еден од најпознатите македонски композитори Димитар Масевски.

## Наводи

## Надворешни врски
*Официјално мрежно место

Категорија:Македонски композитори
Категорија:Холандски композитори
Аголно забрзување

**Аголно забрзување** - стапка на промена на аголната брзина. Во Меѓународниот систем на мерни единици (SI единици), аголното забрзување се мери во радијани во секунда на квадрат (рад/с), и обично се означува со грчката буква алфа (α).

## Математичка дефиниција
Аголното забрзување може да се дефинира како :
:{\alpha} = \frac{dt} = \frac{d^2{\theta}}{dt^2} , или

:{\alpha} = \frac{a_T}{r} ,
каде {\omega} е аголна брзина, a_T е линеарно тангенцијално забрзување, r, (обично дефиниран како полупречник на кружната патека по која се движи точката), е растојанието од почетокот на координатниот систем што ги дефинира \theta и \omega до точката од интерес.

## Равенки на движење
За дводимензионалното вртежно движење (константа \hat L), Вториот Њутнов закон може да се прилагоди за да го опише односот меѓу вртежниот момент и аголното забрзување:
:{\tau} = I\ {\alpha} ,
каде {\tau} е вкупниот вртежен момент што делува на телото, а I е инерцијалниот момент на телото.

## Постојано забрзување
За сите константни вредности на вртежниот момент, {\tau}, на еден објект, исто така и аголното забрзување ќе биде константно. За овој посебен случај на постојанo аголно забрзување, горната равенка ќе произведе конечна, константна вредност за аголното забрзување:

## Непостојано забрзување
За секој непостојан вртежен момент, аголното забрзување на објектот ќе се промени со текот на времето. Равенката станува диференцијална равенка, наместо константна вредност. Оваа диференцијална равенка е позната како равенка на движење на системот и со неа може целосно да се опише движењето на објектот. Исто така е и најдобар начин да се пресмета аголната брзина.

## Наводи

## Поврзано
* Аголен момент
* Аголна брзина
* Аголна честота
* Вртење

Категорија:Класична механика
Категорија:Кинематика
Категорија:Вртење
Категорија:Временски стапки
Политички систем на Италија

**Политичкиот систем на Република Италија** го сочинуваат институциите задолжени за донесување на законите и спроведување на јавната политика.

## Законодавен систем
Со уставот донесен по Втората светска војна, поставен е т.н. симетричен дводомен парламент, со идентични права и должности на двата дома. Притоа, Долниот дом (Собранието) го сочинуваат пратениците избрани на непосредни избори, додека Горниот дом (Сенатот), иако се заснова врз сличен пропорционален изборен модел како и Собранието, има поставено некио ограничувања со кои се постигнува поголема регионална застапеност и политички диверзитет. Дводомниот систем бил поставен со цел да се спречи апсолутна власт на некоја политичка елита и да ги принуди партиите да формираат коалиција која би обезбедила стабилна влада. Како последица на тоа, Италија се одликува со голема политичка нестабилност, бидејќи во периодот од 70 години по Втората светска војна, таа имала дури 64 влади. Всушност, во повоената историја на Италија, ниту едн авлада не го завршила целиот мандат, а многу често владите не успевале да отслужат ни половина од мандатот.

Во 1980-тите започнале обидите за промена на дводомниот политички систем. Така, во 1983 година бил формиран првиот Комитет за уставни реформи на дводомниот парламент, предводен од влијателниот политичар Алдо Боци. иако на почетокот обезбедил сериозна поддршка, сепак обидот на Боци завршил со неуспех. Во 1993 година, по иницијатива на Чирјако де Мита, бил формиран вториот Комитет за уставни реформи, но тој набргу се откажал од раководењето со Комитетот, на чие чело застанала тогашната претседателка на Собранието Леонида Јоти. Во 1997 година се формирал и третиот ваков Комитет, предводен од Масимо д'Алема, кој една година подоцна станал премиер на Италија, но и оваа иницијатива завршила без успех. Во 2005 година, тогашниот премиер Силвио Берлускони успеал да обезбеди мнозинство во парлементот кое му овозможило да иницира реформи кои би ја зацврстиле положбата на премиерот наспроти моќта на претседателот, но неговиот обид пропаднал на референдумот во 2006 година. Во 2011 година, под водство на претседателот Џорџо Наполитано, двете водечки партии постигнале согласност за уставни реформи, но подоцна не успеале да се договорат околу нивната реализација, така што и овој обид пропаднал уште при гласањето во парламентот. Десет годии подоцна, вн почетокот од 2016 година, премиерот Матео Ренци успеал да обезбеди мнозинство во парламентот и да организира референдум за уставни промени.

## Наводи


Категорија:Управување со Италија
Но-Уи (роман)

**Но-Уи** - роман на македонската писателка Лидија Димковска, првобитно објавен во 2016 година од страна на издавачката куќа „Или-или“.

## Содржина
Приказната во романот се однесува на животот на две жени, бабата и внуката со исто име, Недјељка, а дејството се одвива од почетокот на 1930-тите до почетокот на 21 век. Бабата Недјељка го почнала животот како ќерка на рибар и продавачка на пазарот, а подоцна успеала да се еманципира, носејќи панталони, излегувајќи сама на корзото и помагајќи го движењето против фашистичката окупација на Сплит. Недјељка била инспирирана од француската новинарка Шарлот која се омажила во Сплит, носејќи ја со себе француската мода. Недјељка, која ја викале Неда, се вљубила во фашистичкиот војник Карло, кој претходно го малтретирал братот на Неда, Крсто. И Карло се вљубил во Неда, а потоа се откажал од фашизмот и до крајот на војната служел во италијанската антифашистичка бригада. По Втората светска војна, Карло морал да го напушти Сплит, каде што не бил прифатен, и се вратил во родното место во Сицилија, каде му се придружила и Неда.
## За романот
Романот настанал како резултат на триесетдневниот престој на Димовска во книжевната резиденција во Сплит, организирана од книжевното здружение „Курс“. Во него, авторката ги спротивставува двете идеологии - фашизмот и антифашизмот, претставени преку Недјељка и еден нејзин внук, кој се одрекува од неа и станува еден од водечките политичари на фашистичката десница. Исто така, во романот се насликани и современите општествени случувања во Хрватска. Јазикот во романот е богат и метафоричен, со бројни лирски пасажи за очите на Карло или за бојата на Јадранското и на Тиренското Море.

## Наводи

Категорија:Дела на Лидија Димковска
Категорија:Изданија на Или-или
Категорија:Македонски романи
Категорија:Македонски дела од 2016 година
Категорија:Книги од 2016 година
Категорија:Појавено во 2016 година во Македонија
Александар Прњат

**Александар Прњат** (роден во 1965 година во , Србија) е филозоф и политиколог 

## Бииографија
 
**  Александар Прњат**  е роден во Белград на 29. јуни 1965. година. Дипломирал е на Филозофски факултет на Универзитетот во  Белград. Магистрирал и докторирал политичките науки на Факултетот за политички науки на Универзитетот во Белград. Професор е по филозофија и социологија на Универзитетот Алфа во Белград.  Предава предметите: Етика, Социологија, Политичка филозофија, Политичка теорија и Европската и глобалната политика.

## Научната и друга дејност
Александар Прњат е автор на повеќе од 50 научни трудови. Проректор е за настава и научно-истражувачка дејност на Алфа универзитетот. Уредник е на списание * Култура*, при Заводот за проучување на културниот развиток во Белград.

## Поважни трудови
* Црквата и патернализам - одговорот на Михаило Марковиќ, Филозофија и општество 19 (2):253-256 (2008)
*За јазично експресивен патернализам: репликата на Михаило Марковиќ, Институт за филозофија и опшествена теорија, 2009.
*Личен интерес и моралната мотивација на верниците, Култура, 340-347.
*Anti-semitic discourse as linguistic expressive paternalism, Култура, 395-400
*Записот на црквата, Lettre Internationale, српското издание на Литература, 1119-1121
*Апокалипса без откровение: Светозар Стојановиќ за можноста на самоуништување на човештвото, Theoria 55 (4)
*Концептот на верската толеранција, Lettre Internationale, српското издание на Литература, 1741-1745
*Аргументирање: повторно за антисемитски дискурс, Alfa Univ. 2012.
*The concepts of secularism and laicism: A reply to Darko Tanaskovic, Култура, 473-478.
*Антисемитски дискурс и одбивање на потрага по вистината, Алфа Универзитет, 2012.
*Вистината на ѓаволот не е можно да се мисли, Контурите на хоризонтот, 220-230
*Language, Literature and Religion: Јазик, литература и религијата, А. Прњат, Т. Парезановиќ, Алфа Универзитет, 2012.
*Политичките институции, политичките глумци и економските перформанси: случајот на Србија, Л. Mаџар, М. Ковачевиќ, А. Прњат, Алфа Универзитет, 2013.
*Религијата и филозофијата како средство за прочистување на душата, ЈУНИР Годишник II, 128-130
*Understanding of yearn-Valter Benjamin: Berlinsko detinjstvo oko hiljadudevetstote, Световите, Нови Сад, 1993.

## Надворешни врски
* Заводот за проучување на културниот развиток во Белград http://scindeks.ceon.rs/journaldetails.aspx?issn=0023-5164

Категорија:Живи луѓе
Категорија:Политиколози
Категорија:Филозофи
Категорија:Социолози